Účastník olympijských hierÚčastník olympijských hier

**Yusra Mardiniová** (arab. يسرى مارديني‎; \* 5. marec 1998, Sýria) je sýrska plavkyňa, v súčasnosti žijúca v nemeckom Berlíne, a reprezentujúca malý tím utečencov (ROA) pod olympijskou zástavou na Letných olympijských hrách 2016 v Riu de Janeiro.

Ako dcéra trénera plávania plávala už od troch rokov. V Damasku trénovala s podporou Sýrskeho olympijskeho výboru. V roku 2012 reprezentovala Sýriu na Majstrovstvách sveta v plávaní v krátkom bazéne v roku 2012 v disciplínach 200 m polohové preteky a 400 m voľný spôsob. Dom rodiny Mardiniovej bol zničený počas sýrskej civilnej vojny. Yusra a jej sestra Sarah sa rozhodli zo Sýrie utiecť v auguste 2015. Dostali sa do Libanonu a potom do Turecka, kde sa dohodli s pašerákmi na ceste do Grécka v člne s ďalšími 18 utečencami, aj keď bol čln postavený pre nie viac ako 6 či 7 ľudí. Keď motor ich člna prestal fungovať v Egejskom mori a do člna sa začala dostávať voda, Mardiniová spolu so sestrou a ďalšou osobou, čo vedela plávať, vliezli do vody a tlačili čln viac než 4 hodiny, kým sa nedostali na ostrov Lesbos. Potom cestovali Európou do Nemecka, kde sa usadili v Berlíne v septembri 2015. Jej rodičia tiež ušli zo Sýrie a žijú v Nemecku.

Mardiniová pokračovala svoj tréning s klubom Wasserfreunde Spandau 04, dúfajúc, že sa jej podarí kvalifikovať sa na olympiádu. Snaží sa kvalifikovať na disciplínu 200 m voľný spôsob. Jej účasť bola diskutovaná Medzinárodným olympijskym výborom, jeho predseda Thomas Bach o utečeneckých športovcoch vyhlásil „*Pomáhame im realizovať sny o športovej dokonalosti, aj keď musia utiecť pred vojnou a násilím.*" V júni 2016 sa stala jednou z desiatich športovcov vybratých do tímu utečencov (ROA).

Referencie
----------

1. ↑   *Yusra Mardini* [online]. starsunfolded.com, [cit. 2016-08-31]. Dostupné online. ((po anglicky))
2. ↑  FAHEY, Ciaran. *Swimmer Yusra Mardini hopes to compete at Rio Games for refugee squad in hopes of inspiring other Syrians.* [online]. Toronto: The Toronto Star, 2016-03-18, [cit. 2016-03-19]. Dostupné online.
3. ↑  SHEMESH, Jana. *Sýrska utečenkyňa bojovala v mori o život, teraz bude na olympiáde v Riu súťažiť v plávaní* [online]. N Press, 2016-06-10, [cit. 2016-03-25]. Dostupné online.
4. 1 2 3 4 5  OLTERMANN, Philip. *From Syria to Rio: refugee Yusra Mardini targets Olympic swimming spot* [online]. The Guardian, [cit. 2016-03-25]. Dostupné online.
5. ↑   *The inspirational Olympic journey of refugee swimmer Yusra Mardini* [online]. Olympijské hry, [cit. 2016-03-25]. Dostupné online.
6. 1 2   *Olympics hopeful Syrian refugee swims for three hours pushing boat of migrants* [online]. Stuff, 2016-03-21, [cit. 2016-03-25]. Dostupné online.
7. 1 2 3 4   *After Surviving Aegean Sea, Syrian Swimmer Hopes For Spot In Olympics* [online]. National Public Radio, 2016-03-20, [cit. 2016-03-25]. Dostupné online.
8. ↑   *Refugee swimmer Yusra Mardini gets a chance to go the Olympic Games* [online]. SwimSwam, [cit. 2016-03-25]. Dostupné online.
9. ↑   *Team of Refugee Olympic Athletes (ROA) created by the IOC* [online]. Medzinárodný olympijský výbor, [cit. 2016-03-03]. Dostupné online.
10. ↑   *Yusra Mardini among 10 picked by IOC to form refugee team for Rio* [online]. ESPN, 2016-06-03, [cit. 2016-06-17]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Yusra Mardiniová**

Zdroj
-----

*Tento článok je čiastočný alebo úplný preklad článku Yusra Mardini na anglickej Wikipédii.*

Autoritné údaje: * BnF: 17806084t
* GND: 1157044646
* ISNI: 0000 0004 6876 9959
* LCCN: n2018002889
* NK ČR: xx0271807
* VIAF: 8519152381809301950004
* WorldCat: lccn-n2018002889